左國璣

左國璣（），字舜齊，號中川子，河南開封府祥符縣人，明朝文人。

生平
其先江西吉安府永新縣人。祖父左輔，正統年間任御史，因言事謫雲南驛丞，擢河南尉氏縣知縣，遂入籍。正德十一年（1516年）丙子科河南鄉試舉人清同治十三年刻本《永新縣志·卷十一》。左國璣年少從學姊夫李夢陽，李夢陽奇其才，帶到京師，從慈谿姚鏌學毛詩。其性嗜酒，作詩賦古文，語出驚人。嘉靖十九年（1540年）夏六月，與南郊水亭飲酒，大醉而歸，數日病卒，年六十一歲（明）過庭訓撰，明天啓刻本《本朝分省人物考·115卷》：左國璣，宇舜齊，其先江西永新人。大父輔，正統間為御史，以言事謫雲南驛丞，擢河南尉氏令，因治第汴城，遂為大梁人。舜齊風骨瑩爽，長身玉立。幼師其姊夫李夢陽。李公奇其才挈之京師，俾受毛詩於慈谿姚鏌。舜齊跅弛不羈，性嗜酒，不汲汲仕進。束髮作詩賦古文，出語輒驚人，顧不甚攻舉子業。年幾四十，始舉於鄕。數試禮部不第。嘉靖庚子夏六月，飮南郊水亭，醉歸而病，病數日卒，時年六十一。舜齊襟度灑落無城府，畦畛平生，不藏怒蓄怨，故人樂與之交。喜讀史記文選李杜諸家詩。其為文馳騁踔屬，落筆滚滚千百言，顧所作多不存藁，嘗自言曰：詩文乃儒者餘事，奚用藁為？字畫遒勁奇古，四方之士，得其片紙，輒藏以為寶。每會試之都下，海内豪雋填館修謁，公卿大夫折節造訪，其傾動一時如此。。著有《南郭集》、《一元集》、《中川先生集》。李濂《嵩渚文集》卷八十八《左舜齊傳》：左國璣，字舜齊。其先江西之永新人也，大父輔，正統間爲御史，以言事謫雲南炎方驛丞，擢河南尉氏令。父夢麟，周藩鎮平王府儀賔。母廣武郡君。先是，河决大梁，王避水如尉氏，因締婚乃治第汴城，遂爲大梁人。舜齊風骨瑩爽，長身玉立，眉目秀朗。讀書日記數千言，終身不忘。幼師其姊夫李公夢陽，李公奇其才，挈之京師，俾受《毛詩》于慈谿姚公鏌。舜齊跅弛不覊，性嗜酒，不汲汲仕進。束髮作詩賦古文，出語輙驚人。顧不甚攻舉子業，年幾四十始舉于鄕，數試禮部不第。嘉靖庚子夏六月，飲南郭水亭，醉歸而病，病數日卒，時年六十一。舜齊襟度灑落，無城府，畦畛平生，不藏怒蓄怨，故人樂與之交。與人飲，亡所擇，必盡驩，投壺酣歌，旁若無人。喜讀《史記》《文選》、李、杜諸家詩。其爲文馳騁踔厲，落筆滚滚千百言不休，如絶群之馬，奔踶騰騖於平曠之野，武夫悍卒莫得而覊𩡧之。五七言律詩學杜甫，沉着悲壯，如邊城鼓角，聞者動色。歌行長篇又往往學李白，沛放厥辭，才藻逸發，如漢濵遊女，靚粧麗服，委蛇容與，日暮忘歸。顧所作多不存藳，嘗自言曰：“詩文乃儒者餘事，奚用稾爲？”字畫遒勁奇古，四方之士得其片纸隻削，輙藏以爲寳。每會試之都下，海内豪雋填舘修謁，公卿大夫折節造訪，其傾動一時如此。平居怡怡，終日對賔客劇談古今，口未嘗及家事。卒之日，人始知其貧。嗟嗟才士，竟阸窮不耦終其身，君子惜之。嵩渚子曰：余丱角時，與左生友，同讀書吹臺，又同肄習白塔墟中，盖知己也。左生長余十嵗，余兄事之。竊嘗觀古之相知者如韓、孟、歐、梅輩，合志同聲，切劘傾倒，心甚樂之。余自甲戌叨第，與左生别者十餘年。丙戌免歸，輙欣欣然喜曰：“吾平生故人完好者惟左生，兹歸幸得續舊游也。”乃今已矣。嗚呼傷哉！左生之亡也，余撰七言近體三章哭之，而又爲之傳，以報知己於九京云。

參考文獻

G
Category:祥符人
Category:正德十一年丙子科河南鄉試舉人
Category:明朝詩人
Category:明朝書法家